Mazzante
Mazzante ir ciems Tukuma novada Zantes pagastā. Izvietojies pagasta dienvidaustrumos pie autoceļa V1459 5 km no pagasta centra Zantes, 35 km no novada centra Tukuma un 100 km no Rīgas. Apdzīvotā vieta izveidojusies ap bijušās Zantes (Mazzantes) pusmuižas (Klein-Santen) centru. Muižas apbūve (pils, kalpu māja, stallis) ir vietējas nozīmes kultūrvēstures piemineklis.